Masallaci jam'i Masallatai wajene da mutane ke bauta. Da Larabci ana cewa Masjid. A wajen akasari Musulmai, masallaci ya wuce wajen bautan Allah kadai. Musulmai na bauta tareda koyo da koyar da ilimin addinin musulunci tare da tattaunawa akan matsalolin musulmai tare da neman hanyar warware su a masallaci. A Birtaniya masallatai ne cibiyar matattarar al'umar musulmai tare da koyar da addinin musulunci. Anayin bukukuwa da taruka a masallaci, musamman ma shagulgulan daurin aure. Akwai dokokin yadda mutane zasu kasance a masallaci. Daya daga cikin su shine wani bazai takura ma wanda yake bauta ba. Masallatan farko an bude su ne a karni na 7 a fili, amma daga baya an koma ana gina masallatai a salon gini na musulunci. Masallatan Quba da Masallacin Annabi na a farko farkon masallatai. Akwai masallatai a kowacce Nahiya in banda ta Antarctica. Ana gina masallatai ne a yanayin gine gine irin na musulunci a bisa akasari, amma kuma yawancin salon ginin masallatai ya danganta ne ga irin yadda salon ginin kasashe da al'adun mutane.